Ćevapi

Ćevapi (Zirilikoz: ћевапи), Balkanetako plater tradizional bat da, turkiarren kebabaren aldaera da. Bosnia-Herzegovinako eta Serbiako plater nazionala da, eta UNESCOk Gizateriaren Kultura Ondare Immaterial izendaturik dago. Gaur egun Ćevapia Balkanetako herrialde askotan kontsumitzen dira.

 Historia 
Otomandar administrazioaren garaian, hajduktarrek (matxinoek, legez kanpokoek) haien kebab berezia (hajdučki ćevap) egiten zuten ziri batean sarturiko haragi zatiak suaren gainean errez. 

Serbia hegoaldeko Leskovac herrian errezeta propioa sortu zen, Leskovački ćevap eta 1860. hamarkadan Belgradera iritsi zen ćevapčići izenarekin , merkatu handiko "Rajić" jatetxera eta arrakastatsua izanik herrialde osora zabaldu zen. Tabernetako bezeroek oso gustokoa zuten edanarekin batera jateko. 1930. hamarkadan Jugoslavia guztian zabaldu zen. 

 Osagaiak eta prestaketa 

Bosnia-Herzegovinako ćevapiak zekor haragi txikituzko bi mota erabiltzen ditu, eskuz nahasten direnak eta inbutu bat erabiliz itxura zilindrikoa ematen zaio. Serbiako ćevapčićian zekor, arkume edo txerri haragia erabiltzen da, batzuetan hainbat mota nahastuz.

Haragia gatz eta piperrautsez ontzen da eta ogi zapalarekin zerbitzatzen da. Alboan tipula potxatua, ajvar saltsa edota jogurta artzen zaio apaingarri.

 Ćevapi motak 
 Izena  Irudia  Deskribapena  Sarajevoko estiloa(Sarajevski ćevapi)  150px  Zekor haragiz soilin egiten da eta 6-10 cm arteko zilindroa izaten da. 1-2 cm-ko diametroa dute.  Novi Pazarreko estiloa(Pazarski ćevapi)  150px  Zekor haragia (%70) eta bildoskia (%30) nahasten dira eta tipula txikitu pixkat ere badute barnean.  Banja Lukako estiloa(Banjalučki ćevapi)  150px  Zekor haragiz egiten da eta errezeta tradizionalean baratxuria gehitzen zaio eta 36 orduz tenperatura baxuan ontzen uzten da. Lau ćevapi lotuta zerbitzatzen dira.  Travnikeko estiloa(Travnički ćevapi)  150px  Zekor haragia eta bildoskia nahasten dira eta gatza, piperrautsa eta bikarbonatoa gehitzen zaizkio. Tipula potxatuaz zerbitzatzen da.  Tuzlako estiloa(Tuzlanski ćevapi)  150px  Ardikia, zekorkia eta bildoskia nahasten dira, ardikia gainerakoen bikoitza da. Prestatu ondoren hozkailuan utzi behar da ontzen hainbat orduz.  Leskovaceko estiloa(Leskovački ćevapi)    Txerrikia du, horregatik komunitate musulmandarretatik kanpo soilik ikusten da. Gainerakoak baino zilindro luzeagoak eta finagoak dira.

 Erreferentziak 

 Kanpo estekak 

Kategoria:Bosnia-Herzegovinako gastronomia
Kategoria:Serbiako gastronomia
Kategoria:Janari lasterra
Kategoria:Zekordun platerak